નવી દિલ્હી, 22 ઑગસ્ટઃ ભારતીય ક્રિકેટ ટીમના સુકાની મહેન્દ્ર સિંહ ધોની ભલે એવું કહીં રહ્યાં હોય કે, આ જન્મમાં તેઓ પોતાની ડ્રીમ ટીમ પસંદ નહીં કરી શકે, પરંતુ આવી ડ્રીમ ટીમ પસંદ કરનારાઓની પહેલી પસંદ મહેન્દ્ર સિંહ ધોની બની રહ્યાં છે. વિશ્વ વિજેતા સુકાની કપીલ દેવે થોડા સમય પહેલા પોતાની ઓલ ટાઇમ ઇન્ડિયન વનડે ટીમની ઘોષણા કરી હતી, જેમાં તેમણે ધોનીને સુકાની તરીકે પસંદ કર્યો હતો, હવે તેમણે પોતાની ઓલ ટાઇમ ઇન્ડિયન ટેસ્ટ ટીમની પસંદગી કરી છે અને તેમાં પણ ધોનીને સુકાની તરીકે પસંદ કરવામાં આવ્યો છે, જો કે, આ સાથે એક આંચકો પણ કપીલ દેવે આપ્યો છે. જ્યાં પોતની વનડે ટીમમાં તેમણે ટીમ ઇન્ડિયાના પૂર્વ સફળ સુકાની સૌરવ ગાંગુલીનો સમાવેશ કર્યો હતો પરંતુ ટેસ્ટ ટીમની ઘોષણા કરતી વેળા કપીલ દેવે ગાંગુલીને પોતાની ટીમમાં સ્થાન આપ્યું નથી.